kardosdrur/scandi-wiki huggingface dataset:
Lundbygård (Lundby Sogn)

Lundbygaard Gods er en sædegård (dvs.var ejet af en adelig familie) i Lundby, Lundby Sogn i Vordingborg Kommune på Sydsjælland. Den består af et 8-kantet gårdanlæg opført i nyklassicistisk stil 1784-1810, og er fredet. 
Først kendte ejer 1355. Ejet af Gøngehøvdingen 1661-72. I familien Collets eje i 7 generationer siden 1824. Godset er fra 1968 ejet af tidligere forsvarsminister, kammerherre, hofjægermester Bernt Johan Collet.

Oldtidsmuseet i østfløjen er etableret 1880 af Kammerherre Holger Collet. Det indeholder genstande fra forhistorisk tid op til folkevandringstiden, og er den største private samling af sin slags i Nordeuropa. 

Godset omfatter 1.010 hektar skov og mark. Godsets hovedproduktionsgren er juletræer, hvoraf der årlig plantes ca. 600.000, hvilket gør ejendommen til en af de største producenter i Europa. Som led i juletræsproduktionen har godset angiveligt beskadiget et fortidsminde, der dog siden er genskabt.

Ejere af Lundbygaard 

(1360-1400) Niels Jensen 
(1400-1431) Niels Jensen
(1431-1484) Peder Nielsen Jensen
(1484-1493) Peder Steen Steensen
(1493-1530) Steen Pedersen Steensen
(1530-1550) Niels Pedersen Steensen
(1550-1575) Knud Nielsen Steensen
(1575-1577) Anne Nielsdatter Lunge gift Steensen
(1577-1588) Frederik 2.
(1588-1648) Christian 4.
(1648-1666) Frederik 3.
(1666-1672) Svend Poulsen (Gøngehøvdingen)
(1672-1678) Christian Sivertsen
(1678-1685) Knud Gregersen
(1685) Christian 5.
(1685-1705) Johan Henrik Schmidt 
(1705-1715) Hector Gottfried Masius
(1715-1730) Frederik 4.
(1730-1746) Christian 6.
(1746-1766) Frederik 5.
(1766-1774) Christian 7.
(1774-1786) Caspar Wilhelm von Munthe af Morgenstierne
(1786-1805) Adam Gottlob Wiimh
(1805-1819) Ulrik Christian von Schmidten
(1819-1822) Jobst Gerhard von Scholten
(1822-1824) Frederik 6.
(1824-1827) Peter Nicolaj Arboe
(1827-1846) Anna Cathrine Collett, gift Arboe
(1846-1857) Bernt Anker Collet
(1857-1868) Enke Fru Emilie Collet, født Rørbye
(1868-1909) Peter Ferdinand Collet
(1909-1932) Holger Collet
(1932-1968) Harald Collet
(1968-) Bernt Johan Collet

Noter

Kilder 
J.P. Trap: Danmark, 5. udgave, Kraks Landbrug

Eksterne henvisninger 
Lundbygaard Gods

Herregårde i Vordingborg Kommune
Fredede slotte og herregårde i Danmark
Herregårde i Præstø Amt
Fellen

Fellen er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Burgsinn.

Geografi 
Fellen ligger i Region Würzburg.
 
I kommunen er der ud over Fellen, landsbyerne Rengersbrunn, Wohnrod og Neuhof.

Eksterne henvisninger 

 Fellen als Teil der Verwaltungsgemeinschaft Burgsinn
Bressay

Bressay er en ø i øgruppen Shetlandsøerne, der med Bressay Sund er adskilt fra hovedøen Mainland. Der er regelmæssig færgeforbindelse fra Maryfield til Lerwick. Øen har ca. 368 indbyggere, er ca. 9 km lang, indtil 5 km bred og den har et areal på 28 km². 

Over hele øen ses de røde sandstensklipper som er eroderet til en serie afrundede bakker med bl.a. den 226 m. høje bakke Ward hill, som er øens højeste punkt, og hvor Shetlandsøernes radio- og fjernsynstårn er placeret. Langs med øens østlige kystlinje er der høje klippeskrænter. Vestsiden er præget af frugtbare marker og store områder med moser.

Øen er stadig præget af landbrug med kvægdrift, men mange arbejder i Lerwick. Øen har et rigt fugleliv.

Historie 
Navnet Bressay kommer sandsynligvis fra ”Breiðoy” i den oldnordiske periode omkring år 1260. I 1490 er der kilder der beskriver øen som "Brusoy" 
Lige fra vikingetiden har Bressay Sund været en beskyttet ankerplads og i midten af 17. århundrede var der i sildesæsonen op til 1.500 hollandske fiskerfartøjer opankret i sundet.

Seværdigheder 
Af seværdigheder kan nævnes fyrtårnet Bressay Lighthouse, bygget i 1858, klippeformationerne ved havet og befæstningerne fra de to Verdenskrige. 

I Maryfield ved siden af færgeterminalens parkeringsplads ligger museet ”Bressay Heritage Centre”, som har udstillinger om kultur, historie og natur. Centret er åbent fra maj til september. Ved vejen mod Heogan ligger Herrehuset Gardie House fra 1724, der har en en park omgivet af stenmure. 

Ved sundet mellem Bessay og øen Noss er der mulighed for at observere sæler, mange fiskearter, delfiner og hvaler.
Langs med med kystlinien fra Cruester til Heogan findes resterne af de gamle sildestationer fra begyndelsen af det 20. århundrede, da Lerwick området var centrum for forarbejdning og eksport af sild.

Galleri

Eksterne henvisninger 

 Hjemmeside (engelsk)
 Kort 

Øer i Shetlandsøerne
Svag syre

En svag syre er en syre, der ikke afgiver alle dens hydroner i en vandig opløsning. Disse syrer har højere syrestyrkeeksponenter  sammenlignet med stærke syrer, som afgiver alle deres protoner, når de opløses i vand. Svage syrer er ofte lange og organiske syrer. Af de mest kendte svage syrer kan nævnes myresyre (HCOOH), eddikesyre (CH3COOH) og propansyre (CH3CH2COOH).

pH 
Når en monovalent syre opløses i vand, indtræder ligevægten

hvor HA er syren og  er den korresponderende base.
Syrens dissociation er beskrevet med syrestyrkekonstanten :

hvor

For en ideel opløsning er pH en funktion af hydronium-koncentrationen :

Hvis hydronium-koncentrationen er givet ved , er koncentrationen af den korresponderende base ligeledes , mens syrekoncentrationen er den oprindelige koncentration minus .

Syrestyrkekonstanten bliver altså:

Generel svag syre 
Dvs.:

Dette er en andengradsligning, hvor løsningen er:

Altså er pH:

Meget svag syre 
For meget svage syrer

kan syrestyrkekonstanten approksimativt skrives:

I så fald er pH:

hvilket er det samme som:

Kildehenvisninger 

Syre-base-kemi
Busbevarelsesgruppen Danmark

Busbevarelsesgruppen Danmark er en forening, der bevarer danske busser. Foreningen havde i begyndelsen af august 2015 i alt 12 busser af årgang 1983-1991, bygget af DAB i Silkeborg og Aabenraa Karrosseri. En stor del af busserne er på Volvo-chassis. Foreningen har lejet plads til busserne i Alsted ved Ringsted.

Historie 
Gruppen begyndte at bevare busser i november 2003, hvor en række privatpersoner gik sammen om at overtage to busser fra Bushistorisk Selskab, der ikke længere ønskede at bevare dem. Deltagerne stod selv for økonomien og det praktiske arbejde. I løbet af 2004 begyndte gruppen at anvende navnet "Busbevarelsesgruppen Danmark". De oprindeligt overtagne busser var i en stand, så de senere måtte opgives, men siden 2005 er der i stedet opbygget en samling af busser i køreklar stand.

Busserne var i de første år placeret periodevis indendørs og udendørs i Ishøj, Frederikssund og Roskilde. I november 2007 kunne indendørs opbevaring på Knardrupgård i Knardrup vest for Ballerup tages i brug, men senere flyttedes samlingen til lejede garager på Sjælsmark Kaserne. Efter nogle år i Nordsjælland flyttedes busserne nok engang: først til Tune og senere til Alsted.

Busbevarelsesgruppen Danmark blev først formelt en forening på en stiftende generalforsamling 22. november 2008. Samme dato stiftedes en støtteforening for de personer, der måtte ønske at hjælpe med at bevare busserne på en mere uforpligtende måde, men støtteforeningen er siden opløst igen.

I efteråret 2010 indgik foreningen en aftale med Sporvejsmuseet Skjoldenæsholm om en overdragelse af 8 af foreningens på det tidspunkt 15 busser. De 8 busser var alle fra de byer i Danmark, der har haft sporvogne, nemlig København, Odense og Århus. Busserne blev overdraget 26. marts 2011, og Busbevarelsesgruppen koncentrerede sig herefter om busser fra andre dele af landet. I 2017 overgik resten af samlingen til Danmarks Busmuseum i Skælskør med undtagelse af en enkelt bus, der blev bevaret i privat regi.

Vognpark 
Foreningens vognpark bestod primo august 2015 af følgende busser:

I marts 2011 blev disse busser overdraget til Sporvejsmuseet Skjoldenæsholm:

Eksterne henvisninger 
 Busbevarelsesgruppen Danmark

Foreninger fra Danmark
Etableret i 2004
Frammersbach

Frammersbach er en købstad (markt) i Landkreis Main-Spessart i regierungsbezirk Unterfranken i den tyske delstat Bayern.

Geografi 
Frammersbach er en statanerkendt rekreationsby, der ligger mellem Würzburg og Aschaffenburg, midt i Naturpark Spessart. Det er en af de ældste bosættelser i Spessart. Ud over Frammersbach ligger i kommunen landsbyerne Herbertshain, Hofreith og Schwartel samt den tidligere selvstændige kommune og landsby Habichsthal.

Historie 
Det tidligere amt i ærkestiftet Mainz kom med Reichsdeputationshauptschluss 1803 under det nydannede Fyrstedømmet Aschaffenburg og blev i 1814 en del af Bayern

Eksterne henvisninger 

 Touristinfo/Werbegemeinschaft 
 Seite des Fuhrmann- und Schneidermuseums
Jenna Dewan

Jenna Lee Dewan (født  3. december 1980) er en amerikansk skuespiller, danser og tidligere model. Hun er bedst kendt for sin rolle som Nora i filmen Step Up fra 2006, hvor hun spillede sammen med sin nu tidligere mand Channing Tatum.

Privat 
Jenna Dewan var gift med Channing Tatum. Sammen fik de d. 31 maj 2013 en lille pige, som kom til verden i London.

Referencer

Eksterne henvisninger 

 

Skuespillere fra Connecticut
VM i bandy 2001

Verdensmesterskabet i bandy 2001 var det 22. VM i bandy gennem tiden, og mesterskabet blev arrangeret af Federation of International Bandy. Mesterskabet havde deltagelse af syv hold og hovedparten af kampene blev spillet i Oulu i Finland, som officielt var værtsland. En del af kampene blev imidlertid spillet i Haparanda i Sverige. Turneringen blev spillet i perioden 24. marts – 1. april 2001.

Mesterskabet blev vundet af Rusland efter finalesejr over Sverige på 6-1. Det var Ruslands anden VM-titel og den anden i træk. Bronzemedaljerne gik til værtslandet Finland, som besejrede Kasakhstan med 3-2 i bronzekampen, og som dermed vandt VM-bronze for 14. gang.

Hviderusland deltog for første gang i VM og endte på syvende- og sidstepladsen.

Resultater

Indledende runde 
De syv hold spillede først en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Nr. 5 og 6 spillede placeringskamp om 5.-pladsen.

Placerings- og finalekampe

Samlet rangering

Kilder / eksterne henvisninger 
Bandysidan.nu – World Championships 2000/01  

2001
Sport i 2001
The System Has Failed

The System Has Failed er det tiende studiealbum fra det amerikanske thrash metal-band Megadeth. Det er det første album som blev udgivet efter gendannelsen af bandet i maj 2004.

Spor 
 "Blackmail The Universe" – 04:33
 "Die Dead Enough" – 4:18
 "Kick The Chair" – 3:57
 "The Scorpion" – 5:59
 "Tears In A Vial" – 5:22
 "I Know Jack" – 0:40
 "Back In The Day" – 3:28
 "Something That I'm Not" – 5:07
 "Truth Be Told" – 5:40
 "Of Mice And Men" – 4:05
 "Shadow Of Deth" – 2:15
 "My Kingdom" – 3:04

Megadeth-album
Album fra 2004
Isle of Noss

Isle of Noss hører til Shetlandsøerne, havde indtil 1939 ca. 25 indbyggere, men har siden den tid været ubeboet. Den er adskilt fra øen Bressay gennem det smalle Nos Sound

Den er max. 2 x 2 km stor og har et areal på ca. 3 km². Den indtil 181 meter høje ø ligger kun få meter øst for Bressay og kan derfra nås med udflugtsbåde. 
Øen har siden 1955 været Naturreservat. Noss har en del sjældne planter og ca. 100.000 søfugle.

Øen kan besøges fra ca. 1. juni til 1. september. 

Bosætningen på Noss var på vestsiden ved Gungstie. Et hus fra 1670 anvendes i nutiden som sommerbeboelse for to naturreservatvagter. En anden bosætning er Setter, på den sydøstlige del af øen, der var beboet til 1870.

Af seværdigheder er der blandt andet et besøgscentrum, Nossstenen, Noupklippen og den lille ubeboede Holm of Noss eller Cradle Holm, som kun ligger 20 meter fra Noss. 

Ved sandstensklipperne på Noss yngler suler, lunder, lomvier, topskarver, rider, mallemukker og kjover. Oddere kan af og til observeres omkring øen.

Ekstern henvisning 

 Isle of Noss

Øer i Shetlandsøerne
In the Nightside Eclipse

In the Nightside Eclipse er debutalbummet fra det norske black metal-band Emperor. Det betragtes som et af de historisk vigtigste album indenfor black metal-genren, og betragtes af mange som et af de bedste black metal-album nogensinde. Albummet indeholder en af Emperors bedst kendte sange, "I Am the Black Wizards". Det blev indspillet i juli 1993 i Grieghallen og udgivet i 1994 gennem Candlelight Records. Omslagsillustrationen er tegnet af "Necrolord", også kendt som Kristian Wåhlin.

Alle sangtekster er skrevet af Mortiis, Ihsahn og Samoth''

Albummet blev genudgivet i en digitalt forbedret udgave i 1999 med to coversange som bonusspor. På genudgivelsen bliver de to første spor, "Intro" og "Into the Infinity of Thoughts", slået sammen og i en speciel slipcase af papir.

Spor 
 "Intro" – 0:51
 "Into the Infinity of Thoughts" – 8:14
 "The Burning Shadows of Silence" – 5:36
 "Cosmic Keys to My Creations and Times" – 6:06
 "Beyond the Great Vast Forest" – 6:01
 "Towards the Pantheon" – 5:57
 "The Majesty of the Night Sky" – 4:54
 "I Am the Black Wizards" – 6:01
 "Inno a Satana" – 4:48

Bonusspor på genudgivelsen 1999 
 "A Fine Day to Die" (Bathory-cover) – 8:26
 "Gypsy" (Mercyful Fate-cover) – 2:54

Fodnoter

Eksterne henvisninger 
 

Emperor-album
Debutalbum fra 1994
Album med omslagsillustration af Kristian Wåhlin
Debutalbum fra Norge
Vinslöv

Vinslöv er et byområde i Hässleholms kommune i Skåne Län med 3.984 (2010) indbyggere. I byen findes flere butikker og en jernbanestation.

Eksterne henvisninger 

Byer i Hässleholms kommun
Reverence (Emperor-ep)

Reverence er en ep fra det norske black metal-band Emperor. Den blev udgivet i 1997 for at gøre reklame for deres næste studiealbum Anthems to the Welkin at Dusk – den første sang stammer fra albummet, den anden skulle oprindeligt have været med på det men blev droppet og den tredje er en instrumental version af "Inno A Satana" fra debutalbummet In The Nightside Eclipse.

Spor 
 "The Loss and Curse of Reverence" – 6:10
 "In Longing Spirit" – 6:00
 "Opus a Satana" (instrumental version of "Inno A Satana") – 4:17

Emperor-album
Album fra 1997
Suzhou-talsystemet

Suzhou-talsystemet eller huama er et talsystem, der blev brugt i Kina før det arabiske talsystem blev indført.

Historie
Suzhou-talsystemet er den eneste overlevende version af stok-talsystemet. Stok-talsystemet er et positionelt talsystem der blev brugt af de kinesiske matematikere. Suchou-talsystemet er en variant af Song Dynastiets stok-talsystem.

Symboler
I Suzhou-talsystemet noteres cifrene med særlige symboler i stedet for med de kinesiske tegn. Cifrene i Suzhou-talsystemet er defineret mellem U+3021 og U+3029 i Unicode.

Talsystemer
Kinas historie
David Seaman

David Andrew Seaman (MBE) (født 19. september 1963 i Rotherham, England) er en tidligere engelsk fodboldspiller, der tilbragte størstedelen af sin karriere som målmand hos Arsenal F.C. i den bedste engelske liga, hvor han regnes for en af klubbens største spillere gennem historien. Han var desuden i en årrække førstevalg som målmand på det engelske landshold, som han repræsenterede hele 75 gange.

Klubkarriere 
Seaman startede sin seniorkarriere i 1984 hos Peterborough United, og spillede desuden i starten af sin karriere hos Birmingham City og Queens Park Rangers. I 1990 skrev han dog kontrakt med storklubben Arsenal F.C. Her spillede han de efterfølgende 14 sæsoner som en fast sidste skanse på holdet, og var med til at vinde adskillige titler med London-klubben, heriblandt tre engelske mesterskaber, tre FA Cup-titler og Pokalvindernes Europa Cup i 1994. Han afsluttede sin karriere i 2004 med et ophold i Manchester City.

Landshold 
Seaman spillede desuden for Englands landshold, som han debuterede for i november 1988 i en kamp mod Saudi-Arabien. Efter at have været landsholdets reservemålmand i nogle år etablerede han sig som førstevalget midt i 90'erne. Her var han blandt andet med til at nå semifinalen ved EM i 1996 på hjemmebane, og var også holdets målmand ved både VM i 1998 i Frankrig, EM i 2000 i Belgien og Holland, samt VM i 2002 i Sydkorea og Japan.

Seaman nåede i alt at være Englands målmand hele 75 gange, hvilket gør ham til en af de mest benyttede spillere på den post i landets historie. Hans sidste kamp var den 16. oktober 2002 på hjemmebane mod Makedonien.

Titler 
Premier League
 1991, 1998 og 2002 med Arsenal F.C.

FA Cup
 1993, 1998 og 2002 med Arsenal F.C.

Liga Cup
 1993 med Arsenal F.C.

Pokalvindernes Europa Cup
 1994 med Arsenal F.C.

Eksterne henvisninger 

 
 

Fodboldspillere fra England
Fodboldspillere fra Peterborough United F.C.
Fodboldspillere fra Birmingham City F.C.
Fodboldspillere fra Queens Park Rangers F.C.
Fodboldspillere fra Arsenal F.C.
Fodboldspillere fra Manchester City F.C.
Personer tildelt Member of the Order of the British Empire
Personer fra Rotherham
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
1992-1997

1992-1997 er et bokssæt bestående af det norske black metal-projekt Burzums seks første album som specielt designede billed-lp'er udgivet af Hammerheart Records under licens fra Misanthropy Records, med nye illustrationer af Stephen O'Malley. Bokssættet indeholder også en plakat, og blev begrænset til 1000 eksemplarer.

Filosofem-lp'en indeholder ikke "Rundgang Um Die Transzendentale Säule Der
Singularität" da den var for lang til at kunne være på en enkelt lp.

Indhold
1992: Burzum
1993: Aske
1993: Det Som Engang Var
1994: Hvis Lyset Tar Oss
1996: Filosofem
1997: Dauði Baldrs

Eksterne henvisninger
 1992-1997  på Burzums officielle hjemmeside
 

Burzum-album
Album fra 1998
Emperial Vinyl Presentation

The Emperial Vinyl Presentation er et bokssæt fra det norske symfonisk black metal-band Emperor. Det indeholder fem billed-lp'er – de tre første studiealbum, det officielle livealbum, demoen og debut-mini-lp'en. Boksen indeholder også et hæfte med flere sjældne fotos af bandet som en tre dele lang biografi af bandet. Sættet blev kun fremstillet i 3000 eksemplarer.

Indhold 
1992 – Emperor / Wrath of the Tyrant
 "I Am the Black Wizards" – 6:24
 "Wrath of the Tyrant" – 4:15
 "Night of the Graveless Souls" – 4:17
 "Cosmic Keys to My Creations and Times" – 6:22
 "Introduction" – 2:20
 "Ancient Queen" – 3:17
 "My Empire's Doom" – 4:34
 "Forgotten Centuries" – 2:51
 "Night of the Graveless Souls" – 2:56
 "Moon over Kara-Shehr" – 4:25
 "Witches Sabbath" – 5:41
 "Lord of the Storms" – 2:10
 "Wrath of the Tyrant" – 3:58

1994 – In the Nightside Eclipse
 "Intro" – 0:51
 "Into the Infinity of Thoughts" – 8:14
 "The Burning Shadows of Silence" – 5:36
 "Cosmic Keys to My Creations and Times" – 6:06
 "Beyond the Great Vast Forest" – 6:01
 "Towards the Pantheon" – 5:57
 "The Majesty of the Night Sky" – 4:54
 "I Am the Black Wizards" – 6:01
 "Inno a Satana" – 4:48

1997 – Anthems to the Welkin at Dusk 
 "Alsvartr (The Oath)" – 4:18
 "Ye Entrancemperium" – 5:14
 "Thus Spake the Nightspirit" – 4:30
 "Ensorcelled by Khaos" – 6:39
 "The Loss and Curse of Reverence" – 6:09
 "The Acclamation of Bonds" – 5:54
 "With Strength I Burn" – 8:17
 "The Wanderer" – 2:54

1999 – IX Equilibrium
 "Curse You All Men!" – 4:41
 "Decrystallizing Reason" – 6:23
 "An Elegy of Icaros" – 6:39
 "The Source of Icon E" – 3:43
 "Sworn" – 4:30
 "Nonus Aequilibrium" – 5:49
 "The Warriors of Modern Death" – 5:00
 "Of Blindness and Subsequent Seers" – 6:48
 "Outro" (skjult spor) – 0:28

2000 – Emperial Live Ceremony
 "Curse You All Men" – 5:43
 "Thus Spake The Nightspirit" – 4:25
 "I Am the Black Wizards" – 5:34
 "An Elegy Of Icaros" – 6:11
 "With Strength I Burn" – 7:48
 "Sworn" – 4:31
 "Night Of The Graveless Souls" – 3:10
 "Inno A Satana" – 5:07
 "Ye Entrancemperium" – 6:09

Eksterne henvisninger 
 

Emperor-album
Album fra 2001
Ray Parlour

Raymond "Ray" Parlour (født 7. marts 1973 i London, England) er en tidligere engelsk fodboldspiller, der tilbragte størstedelen af sin karriere som midtbanespiller hos Arsenal F.C. i den engelske Premier League. Han optrådte desuden ti gange for det engelske landshold.

Parlours kælenavn under tiden i Arsenal var Romford Pelé, med henvisning til London-bydelen han voksede op i, og den legendariske brasilianske stjernespiller Pelé.

Klubkarriere 
Allerede fra ungdomsårene spillede Parlour i Arsenal F.C., og han blev i 1992 tilknyttet klubbens seniortrup. De følgende 13 sæsoner var han her, som højre kant, en del af en af klubbens mest succesfulde perioder nogensinde. Med Arsenal nåede han blandt andet at vinde tre engelske mesterskaber, tre FA Cup-titler og Pokalvindernes Europa Cup i 1994.

Parlour var aldrig kendt i Arsenal som den store målscorer, men lavede dog et par bemærkelsesværdige mål. Blandt klubbens fans huskes han sandsynligvis bedst for sit langskudsmål i FA Cup-finalen i 2002 mod lokalrivalerne Chelsea F.C. Målet bragte efter 70. minutters spil Arsenal foran 1-0, og klubben vandt efterfølgende kampen 2-0, og dermed The Double i engelsk fodbold.

Efter at have sluttet sin karriere hos Arsenal med endnu et mesterskab, skiftede han i 2004 til en anden Premier League-klub, Middlesbrough F.C. Her spillede han i de efterfølgende tre sæsoner, og var blandt andet med til at nå UEFA Cup-finalen med klubben i 2006. Inden sit karrierestop året efter spillede han nogle få måneder hos Hull City.

Landshold 
Parlour debuterede for Englands landshold den 27. marts 1999 i en EM-kvalifikationskamp mod Polen. De efterfølgende par år var han ofte blandt landstrænerens udvalgte, og nåede i alt at spille 10 landskampe.

Titler 
Premier League
 1998, 2002 og 2004 med Arsenal F.C.

FA Cup
 1998, 2002 og 2003 med Arsenal F.C.

Liga Cup
 1993 med Arsenal F.C.

Pokalvindernes Europa Cup
 1994 med Arsenal F.C.

Eksterne henvisninger 

 Spillerinfo 

Fodboldspillere fra England
Fodboldspillere fra Arsenal F.C.
Fodboldspillere fra Middlesbrough F.C.
Fodboldspillere fra Hull City A.F.C.
Turrican (computerspil)

Turrican (1 & 2) blev udviklet på Commodore 64. Turrican 2 udkom dog først på Amiga.
(Dog har Commodore 64-versionen af Turrican 2 flere secret/rum og er derfor større end Amiga-versionen)

Commodore 64-versionen bliver betegnet af mange spillere som det flotteste og største actionspil lavet til den maskine.
De synes, at det er helt utroligt, hvad programmøren har presset ud af Commodore 64.

Da spillet kom ud, slog det flere rekorder, og nye rammer blev sat for, hvad der var muligt at lave på en 8 bit-computer.
Desværre udkom spillene i Commodore 64' sidste "leveår", og selvom CMD producerede 2.8 & 1.60 MB 3.5" diskettedrev og SuperCPU var dens tid som spillemaskine desværre forbi i slutningen af 1992.

Musikken i spillet er lavet af Chris Hüelsbeck.

Eksterne henvisninger 
 

Computerspil fra 1990
Amiga-spil
Commodore 64-spil
Leslie Ming

Leslie Ming (født 28. oktober 1983) Cand.mag. i Musikvidenskab med tilvalg i Film- og Medievidenskab (2016), komponist, sangskriver, musiksupervisor. 

Komponist på sæson 1 og 2 af "Puls", produceret af Toolbox Film for TV2 Play.

Musiksupervisor 

 Puls (TV-serie, 2020)
 Druk (Zentropa, 2020)
 Ser du månen, Daniel (Toolbox Film, 2019)
 Psykosia (Beo Starling, 2019)
 Kriger (TV2-serie, 2018)
 Journal 64 (Zentropa, 2018)
 The House That Jack Built (Zentropa, 2018)
 Liberty (DR-serie, 2018
 Joe Tech (TV-serie, 2017)

Udgav i 2015 EP'en "Everything Ends" som Devon Seven. Optrådte i Paul de Homem-Christo's band Ryskee på "Leave me amor". Var forsanger i bandet "Dark Room" med eks-D-A-D trommeslageren Peter Lundholm (2006). Har været DJ under navnet "Clueleslie".

Eksterne links 

Musik supervisor
Komponister fra Danmark
Sangskrivere fra Danmark
Gemünden am Main

Gemünden am Main (eller: Gemünden a.Main) er en kommune i Landkreis Main-Spessart i regierungsbezirk Unterfranken i den tyske delstat Bayern, som ligger ca. 40 km fra Würzburg.

Geografi 
I byen munder floden Sinn ud i Fränkische Saale og denne løber ud i Main. Main ændrer i Gemünden retning fra at løbe mod nordvest til vest.

Byen ligger ved enden af den gamle handelsvej fra Hanau i Hessen til Gemünden, Birkenhainer Straße.

Inddeling 
 Adelsberg
 Aschenroth
 Harrbach
 Hofstetten
 Hohenroth
 Kleinwernfeld
 Langenprozelten
 Neutzenbrunn
 Reichenbuch
 Schaippach
 Schönau
 Seifriedsburg
 Wernfeld
 Massenbuch

Eksterne henvisninger